Medlemsmøde i Fredensborg Roklub d. 3-11-2026 kl. 19:00
Fra bestyrelsen: Peter Frederiksen, Helle Carlsen, Lene Mathiasen, Charlotte Hansen, Jens Bruun, Jens V. Jensen. Referent: Jens V. Jensen
Antal medlemmer fremmødt i alt: ca. 50
Orientering fra bestyrelsen (Peter Frederiksen)
Peter Frederiksen indledte med at byde velkommen til medlemsmødet og lagde op til, at det er medlemmernes møde, så man byder ind med emner og ønsker til bestyrelsen.
P.t. er bestyrelsen bekendt med følgende emner:
· Erstatning/reparation af port 6 mm – nyt forsøg.
· Udlån af redningsveste mod gebyr.
· Nye deltagere til kludevask
· Lakering mm. af gulvet i opholdsstuen
Rengøring af gulvet i opholdsstuen (Peter F)
Gulvet i opholdsstuen trænger til en slibning og lakering. Det vil bestyrelsen få foretaget i løbet af vintersæsonen. Rengøringsselskabet bruger og efterlader for meget vand efter gulvvask, bestyrelsen er i dialog med selskabet om at få det rettet. 
Frivillige til regatta i Bagsværd (Helle C):
Der søges frivillige til planlægning og afvikling af 2027 Euro Masters Regatta den 24-27 juni.
Læs mere om regattaen på www.euromastersregatta.com og om at være frivillig på Kulturens frivillige eller Anna Karina Gravad i DFfR.
Er der nogen der stiller op fra Fredensborg Roklub, alle aldersgrupper kan deltage, der er f.eks. kaproning i inrigger om søndagen. 
Anne Mette Jørgensen holder et møde i december for interesserede – nærmere oplysninger på opslagstavlen.
Julemusik-banko (Charlotte H):
Der bliver afholdt ”Julemusik-banko” den 26. november, med flotte præmier. Der er spisning (mod betaling) inden banko. Sæt kryds i kalenderen!
Redningsveste (Poul Eckert):
Poul fortalte, at han havde besluttet at bære redningsvest hele året og ville derfor gerne have sin egen vest. Niels C. havde fremsat et forslag om at tilbyde køb af et begrænset antal af klubbens redningsveste - det blev forkastet af bestyrelsen, se referat af bestyrelsesmøde d. 6/10-2026. Alternativt foreslås en ”lejeordning” mod et depositum a.la. klubnøgle.
Forslaget tages op på førstkommende bestyrelsesmøde.
Kludevask (Annie L.): 
Ældreroerne har i mange år stået for vask af kludene i bådhallen, karklude, viskestykker og håndklæder i køkkenet, nu vil man gerne give stafetten videre, så der er behov for 6 nye medlemmer på vaskeholdet.
Thomas Dohm, Jette Malinowski, Mette Skafte, Tove Lindhardt, Henrik Lisberg og Torben Larsen meldte sig. Tak for det!
Nyt skiergometer (Annette A.):
Det ene skiergometer er ret slidt – kan vi købe et nyt?
Peter: det tages op i bestyrelsen sammen med indkøb af nye ergometre.
Køleskabet i køkkenet (Viggo):
Det store køleskab i køkkenet er blevet rengjort, men kompressoren larmer stadigvæk.
Problemet er at få det ud, så der kan laves service på det. Det kan ikke bruges som det er nu, og det er også et problem for udlejning af klubben, så det skal ordnes hurtigst muligt.
Piletræet ved parkeringspladsen (Viggo/Preben/Ole): 
Ole Quist har undersøgt rodnettet på piletræet, og det er ikke godt, så træet risikerer at vælte ved en storm, og bør derfor fældes. Problemet er, at træet ikke står på roklubbens grund og hører muligvis under naturstyrelsens område.
Bestyrelsen sagde ja til at Preben sender billeder til naturstyrelsen og Ole tilbød at deltage i et møde hvis naturstyrelsen vil besigtige træet. 
Torben L.: hvis det er naturstyrelsens træ, skal de vel også tage sig af det.
Ny landgangsbro og skorsten skal fuges (Viggo).
Landgangsbroen ved den lille flydebro skal skiftes, der er en svejsning, der er gået op.
Skorstenen trænger til at blive fuget, det burde have været gjort inden vinter.
Sidste år var gasforbruget på 4250 m3, med stigende gaspriser og en måske hård vinter venter der en stor udgift.
Jens B: Varmeudgifterne betales af kommunen.
Men: Husk at lukke portene, når man er ude og ro.
Udskiftning af Ro-ergometre (Svend Aage).
Vi har p.t.10 gamle ro ergometre, som snart bør udskiftes. Det kunne være et oplagt ønske til et sponsorat. Det er noteret!
Yoga instruktion (Peter F): 
Bettina har tilbudt at instruere i Yoga for klubbens medlemmer. Er der interesse for det?
Der var umiddelbart 7 interesserede, og diskussionen gik så på om det skal være frit for alle (klubben betaler) eller for egen regning (brugerbetaling)?
Torben L: Klubben skal være opmærksom på, at det kan være problematisk, at man aflønner et medlem for at udføre et stykke arbejde i klubben, medens mange andre af klubbens medlemmer ikke får betaling for deres (frivillige) arbejde.
Annie L: Den planlagte træning med instruktør i fitness-rummet koster 200 kr pr person.
Portene (Søren E/Helle C):
Der har været et forslag om at lave alle portene med runde buer – det vil give et problem med at komme ud med både der skal bæres ud, og hvorfor ofre penge på at ændre det til runde og dyre porte?
Helle: Der er nedsat et udvalg bestående af Ole Quist, Morten Håkonsson og Jørgen Rutkjær til at se på opgaven. Der er ikke truffet beslutninger og alle muligheder er oppe og vende.
Morten H.: der har været møde i dag – alle muligheder overvejes. Primært skal port 6 repareres.
2-er gig til vinterroning (Steen B.):
Der er ønske om at have en 2-er gig til vinterroning. Der er p.t. ikke plads på gulvet i bådhallen. Bestyrelsen tager det op snarest muligt.
Der var ikke flere ønsker om ordet, og Peter F takkede for godt fremmøde og et godt møde.
